**NOTĂ INFORMATIVĂ**

**la proiectul hotărârii Guvernului**

**pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor**

|  |
| --- |
| 1. Denumirea autorului, și, după caz, a participanților la elaborarea proiectului
 |
| Proiectul hotărârii Guvernului pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor a fost elaborat de către Ministerul Agriculturii, Dezvoltării Regionale și Mediului. |
| 1. Condițiile ce au impus elaborarea proiectului de act normativ și finalitățile acestuia
 |
| Proiectul hotărârii Guvernului pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor este elaborat în conformitate cu prevederile art. 87 lit. (b) și (f) din capitolul 16 ”Mediul înconjurător” și art. 92 din capitolul 17 ”Politici climatice”, titlul IV, din Acordul de Asociere dintre Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr. 112/2014 şi a Planului național de acțiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărîrea Guvernului nr. 1472/2016 și H.G nr. 636/2019 cu privire la aprobarea Planului de acțiuni al Guvernului pentru anii 2020-2023.Este de menționat că Legea nr. 1515/1993 privind protecția mediului înconjurător garantează fiecărui cetățean dreptul la un mediu sănătos și obligă Guvernul să întreprindă măsuri pentru diminuarea poluării atmosferei cu substanțe nocive, printre care și compușii organici volatili. Actualmente, cadrul normativ existent nefiind armonizat cu aquis-ul comunitar, nu stabilește careva cerințe/dispoziții tehnice pentru limitarea emisiilor de compuși organici volatili. Urmare utilizării produselor de uz casnic și nu numai, precum vopsele, lacuri, produse de curățare, dezinfectare și degresare, sprayuri aerosol, cosmetice, produse de refinisare a suprafețelor, care conțin solvenți organici, sunt eliminați compușii organici volatili. Aceste emisii acționează negativ asupra sănătății umane, dar și asupra ecosistemelor și a mediului înconjurător în ansamblu. În conformitate cu datele din rapoartele statistice ale Biroului Național de Statistică, din informația disponibilă cu privire la dinamica producerii vopselelor și lacurilor în Republica Moldova, cît și volumul importurilor din afara țării, se observă o creștere a cererii anuale de astfel de produse, care necesită introducerea unor reglementări în acest domeniu. Totodată, este necesară verificarea cantității de COV în aceste produse pentru a putea prognoza emisiile acestor substanțe în atmosferă și impactul lor asupra mediului și sănătății populației. La fel, este necesară informarea consumatorului despre cantitatea de emisii de COV evaporate în urma utilizării vopselelor, lacurilor și produselor de refinisare a vehiculelor pe bază de solvent organic. Mai mult ca atât, dezinformarea consumatorului despre emisiile de COV în produse pe bază de solvenți organici duce la utilizarea intensivă a acestor în schimbul utilizării produselor pe bază de apă.Emisiile de COV contribuie semnificativ la poluarea aerului, în special în zonele urbane. COV contribuie la formarea ozonului troposferic - un oxidant fotochimic, care în concentrație ridicată, poate dăuna sănătății umane, vegetației și materialelor, întrucât unele emisii de COV din vopsele și lacuri sunt clasificate drept toxice, cancerigene sau teratogene. Conform Strategiei ,,Sănătate 2020” elaborată de către Organizația mondială a Sănătății (OMS), pericolele mediului ambiant sunt un determinat major al sănătății, multe tulburări ale sănătății fiind legate de mediul poluat. Dintre acestea, cele mai importante sunt poluarea aerului și impactul schimbărilor climatice.Dat fiind faptul că emisiile de COV contribuie la formarea de noxe în atmosferă, iar acidifierea este un fenomen transfrontalier care necesită soluții atât la nivel regional, cât și național și local, Republica Moldova fiind parte a Convenției asupra poluării atmosferice transfrontaliere pe distanțe lungi (Hotărârea Parlamentului nr. 399/1995) are obligația de a întreprinde măsuri pentru reducerea emisiilor acestui poluant. Necesitatea asigurării protecției eficiente a populației împotriva riscurilor pe care le prezintă poluarea atmosferică este una stringentă și impune întreprinderea măsurilor determinante de limitarea emisiilor de COV. Implementarea cerințelor conforme celor europene va permite reducerea emisiilor de COV și în consecință reducerea concentrațiilor de poluanți în aer, asigurându-se protecția mediului înconjurător și a sănătății populației. |
| 1. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene
 |
| Proiectul hotărârii Guvernului pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor transpune Directiva 2004/42/CE a Parlamentului European și a Consiliului din 21 aprilie 2004 privind limitarea emisiilor de compuși organici volatili cauzate de utilizarea de solvenți organici în anumite vopsele și lacuri și în produsele de refinisare a vehiculelor și de modificare a Directivei 1999/13/CE. Directiva a fost în totalitate transpusă în Regulament, cu unele ajustări conform legislației Republicii Moldova, precum și cu unele completări cu caracter național. Este elaborat Tabelul de concordanță la proiectul sus-menționat. |
| 1. Principalele prevederi ale proiectului și evidențierea elementelor noi
 |
| Proiectul hotărârii de Guvern este elaborat în conformitate cu prevederile Legii nr. 100/2018 cu privire la actele normative. Regulamentul are ca obiectiv limitarea conținutului total de compuși organici volatili în anumite vopsele, lacuri şi produse de refinisare a suprafețelor autovehiculelor în vederea prevenirii sau reducerii poluării atmosferice. Acesta stabilește specificațiile tehnice pentru anumite vopsele, lacuri şi produse de refinisare a autovehiculelor prevăzute în Anexa I. Totodată Regulamentul stabilește și obligativitatea de etichetare a produselor cu indicarea: a) subcategoriei produsului și valorii limită relevante de COV, măsurate în g/l; b) conținutul maxim de COV, în g/l, al produsului în starea gata pentru utilizare. Prevederile se aplică produselor stabilite în Anexa nr. 1, destinate pentru introducerea pe piață în stare de produs finit.Din punct de vedere structural, proiectul hotărârii de Guvern se constituie din clauza de emitere, dispoziții generale (cap. I), cerințe privind conținutul de compuși organici volatili în vopsele, lacuri și produse de refinisare a autovehiculelor (cap. II), cerințe privind etichetarea produselor stabilite în Anexa nr. 1 (cap. III), obligațiunile subiecților care plasează pe piața produsele prevăzute în Anexa nr. 1 (cap. IV), evidența și controlul (cap. V). dispoziții finale și tranzitorii (cap. VI). În afară de aceasta, în scopul facilitării procesului de punere în aplicare a prevederilor hotărârii de Guvern, proiectul include în calitate de anexe: Lista de vopsele, lacuri şi produse de refinisare a suprafețelor autovehiculelor (Anexa I), Valori limită maxime pentru conținutul de COV pentru vopsele și lacuri și produse de refinisare a autovehiculelor (Anexa II), Metode analitice pentru determinarea conformităţii cu valorile-limită ale conţinutului de compuşi organici volatili (COV) (Anexa III). |
| 1. Fundamentarea economico-financiară
 |
| Implementare prevederilor Regulamentului nu necesită cheltuieli din bugetul de stat.  |
| 6. Modul de încorporare a actului în cadrul normativ în vigoare  |
| Proiectul hotărârii Guvernului pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor nu va necesita amendarea altor acte normative. |
| 7. Avizarea și consultarea publică a proiectului  |
| Transparența decizională a fost asigurată prin plasarea proiectului hotărârii Guvernului pentru aprobarea Regulamentului privind controlul emisiilor de compuși organici volatili (COV) cauzate de utilizarea de solvenți organici în anumite vopsele, lacuri și produse de refinisare a autovehiculelor pe pagina web oficială a Ministerului Agriculturii, Dezvoltării Regionale și Mediului, rubrica “Transparență decizională” și pe pagina: [www.particip.gov.md](http://www.particip.gov.md).  |
| 8. Constatările expertizei anticorupție |
|  |
| 9. Constatările expertizei de compatibilitate |
|  |
| 10. Constatările expertizei juridice |
|  |
| 11. Constatările altor expertize |
| Proiectul Regulamentului a fost avizat pozitiv de către Grupul de lucru al Comisiei de Stat pentru Reglementarea activității de întreprinzător prin scrs. nr. 38-02-8590 din 21.09.2020. |

**Ministru Ion PERJU**